Oldtimer Kentekenplaat bestellen? - eenvoudig via snel-kenteken.nl
Home › Vaak samen besteld › Auto Oldtimer Kentekenplaat Lang
Reguliere prijs €18,95
Maak uw keuze - €18,95 EUR Standaard geperste letters - €18,95 EUR Opgelegde letters + €8,95 - €28,90 EUR Steenhuisen erken 2018 was moeilik vir DA | Netwerk24
Deur Sarel van der Walt 09 Januarie 2019 15:23
John Steenhuisen, hoofsweep van die DA, het Woensdag erken 2018 was ’n moeilike jaar vir dié party.
John Steenhuisen Woensdag in Olifantsfontein, Ekurhuleni. Foto: Sarel van der Walt
Hy het op ’n DA-byeenkoms in Olifantsfontein, Ekurhuleni, gesê hy kan nie ontken verlede jaar was ’n baie slegte jaar vir die DA nie.
“Ons het baie gefokus op interne sake. Die (Patricia) De Lille-sage het baie van ons tyd in beslag geneem.
“Ja, die DA het in die afgelope jaar ’n paar belangrike lesse geleer oor hoe ’n mens dié soort sake hanteer,” sê Steenhuisen.
“Dit was die eerste keer dat ons te make gehad het met ’n saak waarby ’n leier in ’n baie senior amp betrokke was.”
Hy sê die party, die amptelike opposisie, het baie beperkte keuses gehad in sy optrede teen De Lille, vorige burgemeester van Kaapstad wat verlede jaar uit die DA bedank het.
“Daar was die verslag van die ouditeur-generaal se bevindinge, die verlaging van Kaapstad se ouditstatus weens sekere tekortkominge, interne ouditverslae en die Bowman-verslag oor beweerde onreëlmatighede wat ons optrede geregverdig het,” sê Steenhuisen.
“Ons (die DA) het twee keuses gehad:
Vir eers: Ons kon soos die ANC die kwessie onder die tafel inskop en hoop dit verdwyn. “Maar ons weet kwessies soos dié verdwyn nie. Wanneer dit na vore kom, maak dit jou seerder omdat jy dit toegesmeer het.
“Die tweede keuse was om iets aan die kwessie te doen. Dít is wat ons gedoen het,” sê Steenhuisen.
“Ons vra verskoning vir die foute wat ons met die De Lille-kwessie gemaak het. Maar, waarvoor ons nooit verskoning mag vra nie, is die feit dat ons ons eie mense in sleutelampte in DA-regerings verantwoordbaar hou op dieselfde wyse waarop ons ANC-lede verantwoordbaar hou.
As jy nié optree nie en jy hou jou blind vir die klein geraamtes, beland jy in dieselfde posisie as waarin die ANC homself bevind.
“As jy nié optree nie en jy hou jou blind vir die klein geraamtes, beland jy in dieselfde posisie as waarin die ANC homself bevind. Die klein geraamtes in die ANC het hom gekompromiteer,” sê Steenhuisen.
“Dit is hoekom pres. Cyril Ramaphosa nie kan optree teen Ace Magashule (die ANC se sekretaris-generaal), visepresident David Mabuza, oudpres. Jacob Zuma, Nomvula Mokonyane en Bathabile Dlamini nie.”
Die DA kan beter kommunikeer, maar hy moet nooit skaam of bang wees om teen sy eie lede op te tree wat nie voldoen aan die party se verwagtinge nie, sê hy.
Meer oor: Da | John Steenhuisen | Ekurhuleni
DA: AfriForum se voortydige hofsaak kan ander benadeel